Ժոելինտոն

**Ժոելինտոն** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Նյուքասլ Յունայթեդի կազմում։ Խաղում է կենտրոնական հարձակվողի դիրքում։

## Ակումբային կարիերա
### Սպորտ Ռեսիֆի
Ժոելինտոնը Սպորտ Ռեսիֆիի ակադեմիայի սան է։ Իր դեբյուտը Սերիա A-ում նշեց 2014 թվականի նոյեմբերի 2-ին՝ փոխարինման մտնելով Ֆիգեյրենսեի դեմ խաղում։ Իր առաջին գոլը խփեց նոյեմբերի 23-ին՝ Ֆլումինենսեի դեմ խաղում։ Դեկտեմբերի 7-ին Ժոելինտոնը խփեց Սան Պաուլուի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2015 թվականի մայիսի 17-ին բրազիլացին 2 գոլային փոխանցում տվեց Ֆլամենգոյի դեմ խաղում։ Մայիսի 31-ին նա գոլ խփեց Սանտոսի դեմ խաղում, իսկ հանդիպումն ավարտվեց 2-2 հաշվով։ Սպորտ Ռեսիֆիի կազմում Ժոելինտոնը անցկացրեց 39 հանդիպում՝ դառնալով 7 գոլի հեղինակ։

### Հոֆենհայմ
2015 թվականի հունիսի 10-ին Ժոելինտոնը 5 տարվա պայմանագիր կնքեց Հոֆենհայմի հետ։ Իր դեբյուտը ակումբի կազմում նշեց դեկտեմբերի 18-ին՝ փոխարինման մտնելով Շալկե 04-ի դեմ հանդիպման վերջին րոպեին։ 2015-16 մրցաշրջանում նա անցկացրեց միայն 1 հանդիպում։

**Ռապիդ Վիեննա (վարձավճար)**

2016 թվականի հունիսի 23-ին Ժոելինտոնը 2 տարվա վարձավճարով միացավ Ռապիդ Վիեննային։ Իր դեբյուտը Ավստրիայի առաջնությունում նշեց հուլիսի 23-ին՝ Ռիդի դեմ խաղում և այս խաղում դառնալով գոլի հեղինակ։ Առաջին հանդիպումը եվրոպական մրցաշարերում անցկացրեց հուլիսի 28-ին՝ Եվրոպայի Լիգայի որակավորման երրորդ փուլի Տորպեդո-ԲելԱԶ-ի դեմ խաղում։ Իր առաջին գոլը Եվրոպայի Լիգայում խփեց սեպտեմբերի 15-ին՝ խմբային փուլի Գենկի դեմ խաղում։ Սեպտեմբերի 24-ին Ժոելինտոնը գոլի հեղինակ դարձավ Սանկտ Պյոլտենի դեմ խաղում, իսկ հանդիպումն ավարտվեց 1-1 հաշվով։ Դեկտեմբերի 8-ին բրազիլացին գոլ խփեց Եվրոպայի Լիգայի խմբային փուլի Ատլետիկ Բիլբաոյի դեմ խաղում։ 2017 թվականի փետրվարի 12-ին նա հեռացվեց խաղադաշտից Աուստրիա Վիեննայի դեմ խաղում՝ ստանալով երկրորդ դեղին քարտը հանդիպման 67-րդ րոպեին։ Ապրիլի 26-ին Ժոելինտոնը գոլի հեղինակ դարձավ Ավստրիայի գավաթի կիսաեզրափակչի ԼԱՍԿ-ի դեմ հանդիպման վերջին րոպեին՝ օգնելով իր թիմին հաղթել 2-1 հաշվով և անցնել մյուս փուլ։ Հունիսի 1-ին նա գոլ խփեց գավաթի եզրափակչի Ռեդ Բուլ Զալցբուրգի դեմ խաղում, սակայն Ռապիդը պարտվեց 2-1 հաշվով։ 2016-17 մրցաշրջանում Ժոելինտոնը անցկացրեց 48 հանդիպում բոլոր մրցաշարերում՝ դառնալով 13 գոլի և 7 գոլային փոխանցման հեղինակ։
[ձախից|մինի|Ժոելինտոնը (ձախից) [Ռապիդ Վիեննայի կազմում 2017 թվականին]]
2017 թվականի հուլիսի 22-ին Ժոելինտոնը հեռացվեց խաղադաշտից Մատերսբուրգի դեմ խաղում՝ կարմիր քարտ ստանալով հանդիպման 24-րդ րոպեին։ Հոկտեմբերի 14-ին բրազիլացին խփեց Սանկտ Պյոլտենի դեմ հանդիպման միակ գնդակը՝ 1-0 հաշվով հաղթանակ պարգևելով Ռապիդ Վիեննային։ Դեկտեմբերի 9-ին նա գոլ խփեց Մատերսբուրգի դեմ խաղում, իսկ հանդիպումն ավարտվեց 2-2 հաշվով։ Դեկտեմբերի 16-ին Ժոելինտոնը դուբլի հեղինակ դարձավ Սանկտ Պյոլտենի դեմ խաղում։ 2018 թվականի մայիսի 20-ին բրազիլացին դուբլ ձևակերպեց Ալտախի դեմ խաղում՝ օգնելով իր թիմին հաղթել 4-1 հաշվով։ Ռապիդ Վիեննայի կազմում Ժոելինտոնը անցկացրեց 79 հանդիպում՝ դառնալով 21 գոլի և 9 գոլային փոխանցման հեղինակ։

**Վերադարձ Հոֆենհայմ**

2018-19 մրցաշրջանում Ժոելինտոնը վերադարձավ Հոֆենհայմ։ 2018 թվականի օգոստոսի 18-ին նա հեթ-տրիկ ձևակերպեց Գերմանիայի գավաթի Կայզերսլաուտերնի դեմ խաղում՝ այս խաղում դառնալով նաև գոլային փոխանցման հեղինակ։ Առաջին հանդիպումը Չեմպիոնների Լիգայում անցկացրեց սեպտեմբերի 19-ին՝ խմբային փուլի Շախտյոր Դոնեցկի դեմ խաղում։ Իր առաջին գոլը Բունդեսլիգայում խփեց սեպտեմբերի 22-ին՝ Բորուսիա Դորտմունդի դեմ խաղում։ Հոկտեմբերի 23-ին Ժոելինտոնը գոլ խփեց Չեմպիոնների Լիգայի խմբային փուլի Օլիմպիկ Լիոնի դեմ հանդիպման վերջին րոպեին՝ փրկելով Հոֆենհայմին պարտությունից։ Հոկտեմբերի 27-ին բրազիլացին գոլի և գոլային փոխանցման հեղինակ դարձավ Շտուտգարտի դեմ խաղում։ Նոյեմբերի 3-ին՝ Բայեր Լևերկուզենի դեմ խաղում Ժոելինտոնը դարձավ դուբլի և գոլային փոխանցման հեղինակ՝ օգնելով իր թիմին հաղթել 4-1 հաշվով։ Նոյեմբերի 21-ին բրազիլացին երկարաձգեց իր պայմանագիրը մինչև 2022 թվականը։ 2019 թվականի հունվարի 26-ին նա գոլի և գոլային փոխանցման հեղինակ դարձավ Ֆրայբուրգի դեմ խաղում։ Հոֆենհայմի կազմում Ժոելինտոնը անցկացրեց 36 հանդիպում՝ դառնալով 11 գոլի և 9 գոլային փոխանցման հեղինակ։

### Նյուքասլ Յունայթեդ
2019 թվականի հուլիսի 23-ին Ժոելինտոնը 6 տարվա պայմանագիր կնքեց Նյուքասլ Յունայթեդի հետ։ Ակումբը նրա համար վճարեց ռեկորդային 40 միլիոն ֆունտ ստերլինգ։

## Միջազգային կարիերա
Ժոելինտոնը ներկայացրել է Բրազիլիան մինչև 17 տարեկանների երիտասարդական հավաքականում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 9-ի դրությամբ*

## Նվաճումներ
### Ակումբային
**Սպորտ Ռեսիֆի**

* Լիգա Պերնամբուկանո. 2014
* Նորդեստե գավաթ. 2014

## Ծանոթագրություններ

## Արտաքին հղումներ
* Ժոելինտոնի պաշտոնական Ինստագրամի էջը
* Ժոելինտոնը transfermarkt-ում
* Ժոելինտոնը soccerbase.com-ում
* Ժոելինտոնը WhoScored.com կայքում
* Ժոելինտոնը Նյուքասլ Յունայթեդի պաշտոնական կայքում
* Ժոելինտոնը Պրեմիեր Լիգայի պաշտոնական կայքում
* Ժոելինտոնը ՈՒԵՖԱ-ի պաշտոնական կայքում

Կատեգորիա:Բունդեսլիգայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Սպորտ Ռեսիֆիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Անգլիայի լեգեոներ ֆուտբոլիստներ